Á áðurnefndum sveitarstjórnarfundi var samþykkt að endurgreiða árskort í sund fyrir ALLA íbúa með lögheimili í Reykhólahreppi . Það er liður í heilsueflingu og tekur gildi strax . Um nokkurra ára skeið hefur verið í boði íþrótta - og tómstundakort sem veitir börnum og unglingum rétt á ákveðnum fjárstyrk til margvíslegra tómstundaiðkana , íþrótta og tónlistar o.fl . Nú hefur sundkortunum verið bætt við og heita þau núna íþrótta - , tómstunda - og sundkort Reykhólahrepps . Andvirði sundkortanna er viðbót við tómstundastyrkinn sem börn og unglingar hafa fengið , og eins og áður segir , fá allir aðrir sem lögheimili eiga í hreppnum endurgreidd árskort .